b"\n_START_ARTICLE_\nHuialf\xc3\xa0s\n_START_PARAGRAPH_\nHuialf\xc3\xa0s, tamb\xc3\xa9 Huyar Alfaz (en \xc3\xa0rab aig\xc3\xbces del prat) fou la major alqueria musulmana de Mallorca documentada al repartiment, amb 50 jovades. Pertenyia al Juz' d'Inkan i limitava aproximadament amb el torrent de Muro, l'alqueria de Talapi, torrent de B\xc3\xbager, torrent de Sant Miquel i la Marjal de l'Albufera de Mallorca._NEWLINE_L'any 1300, arran de les Ordinacions de Jaume II, s'hi ubic\xc3\xa0 la vila de la Pobla d'Huialf\xc3\xa0s, l'actual sa Pobla."